CELEX: 32015D2057
Language: hu
Date: 2015-11-13 00:00:00
Title: A Bizottság (EU) 2015/2057 végrehajtási határozata (2015. november 13.) a 2000/29/EK irányelv egyes rendelkezéseitől való eltérésnek a tagállamok számára a Libanon Akkar és Bekaa régiójából származó, nem vetőburgonyának szánt burgonya tekintetében történő engedélyezéséről szóló 2013/413/EU végrehajtási határozat alkalmazási időszakának meghosszabbításáról (az értesítés a C(2015) 7793. számú dokumentummal történt)

17.11.2015   
            
            
               HU
            
            
               Az Európai Unió Hivatalos Lapja
            
            
               L 300/43
            
         A BIZOTTSÁG (EU) 2015/2057 VÉGREHAJTÁSI HATÁROZATA
   (2015. november 13.)
   a 2000/29/EK irányelv egyes rendelkezéseitől való eltérésnek a tagállamok számára a Libanon Akkar és Bekaa régiójából származó, nem vetőburgonyának szánt burgonya tekintetében történő engedélyezéséről szóló 2013/413/EU végrehajtási határozat alkalmazási időszakának meghosszabbításáról
   
      
         (az értesítés a C(2015) 7793. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésének első francia bekezdésére,
   mivel:
   
               (1)
            
            
               A 2013/413/EU bizottsági végrehajtási határozat (2) korlátozott időszakra és bizonyos feltétek mellett eltérést engedélyez a Libanon Akkar és Bekaa régiójából származó, nem vetőburgonyának szánt burgonya tekintetében a 2000/29/EK irányelv egyes rendelkezéseitől.
            
         
               (2)
            
            
               Néhány tagállam kérte az eltérésre vonatkozóan a 2013/413/EU végrehajtási határozattal megadott engedély meghosszabbítását.
            
         
               (3)
            
            
               Mivel az említett eltéréseket indokoló körülmények továbbra is fennállnak, és nem áll rendelkezésre olyan új információ, amely okot adna az említett egyedi feltételek felülvizsgálatára, valamint károsító szervezetek elterjedésének veszélye sem áll fenn, az eltérésre vonatkozó engedélyt három évvel meg kell hosszabbítani.
            
         
               (4)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2013/413/EU végrehajtási határozat 11. cikkében a „2015. október 31-én” szöveg helyébe a „2018. október 31-én” szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. november 13-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2013. július 30-i 2013/413/EU végrehajtási határozata a 2000/29/EK irányelv egyes rendelkezéseitől való eltérésnek a tagállamok számára a Libanon Akkar és Bekaa régiójából származó, nem vetőburgonyának szánt burgonya tekintetében történő engedélyezéséről (HL L 205., 2013.8.1., 13. o.)